༣༽མདོ་སྨད་ཀྱི་འབྲོག་པའི་རྩྭ་ཐང་མང་པོ་ཞིག་ལོ་རེ་བཞིན་བྱེ་ཐང་ལ་འགྱུར་བཞིན་ཡོད་འདུགབྱེ་ཐང་དུ་འགྱུར་བཞིན་པའི་ས་ཆ་འདི་དག་གི་ཐོག་རྒྱ་ནག་གཞུང་ཕྱོགས་ནས་ནུས་པ་ཐོན་པའི་འཆར་གཞི་བཟང་པོ་ཞིག་འདིང་གི་ཡོད་མེད་གང་ལྟར་ཡང༌།གཙོ་བོ་ས་གནས་ས་ཐོག་ལ་ཡོད་པའི་མང་ཚོགས་སྒེར་པ་སོ་སོའི་ངོས་ནས་འགན་བླངས་ཏེ་བྱེ་འགྱུར་སྔོན་འགོག་བྱ་དགོས་པ་ཤིན་ཏུ་གལ་ཆེན་པོ་རེད།ང་ཚོས་སྣང་མེད་ལྟ་བུ་བྱས་ཏེ་སྔོན་འགོག་བྱེད་མ་ཐུབ་པར་རྩྭ་ཐང་བྱེ་ཐང་དུ་གྱུར་པ་ཡིན་ན་མ་འོངས་པར་འབྲོག་པའི་སེམས་ཅན་བརྟེན་སའི་རྩྭ་མེད་པར་ཆགས་རྒྱུའི་ཉེན་ཁ་མེད་པ་དེ་འདྲ་གཏན་ནས་མིན།དེ་ཡིན་དུས་མི་ཐོག་རྗེས་མ་དང་མིག་རྒྱང་རིང་པོར་དགོངས་པ་བཞེས་ཏེ།བྱེ་ཐང་དུ་འགྱུར་བཞིན་པའི་རྩྭ་ཐང་འདི་དག་ལ་བྱེ་འགྱུར་སྔོན་འགོག་བྱ་དགོས་པ་འདི་ཤིན་ཏུ་གལ་ཆེན་པོ་རེད་ཅེས་རྣམ་པ་ཚོར་དྲན་གསོའི་ཚུལ་དུ་ཞུ་འདོད་བྱུང༌།